ครม. เตรียมพิจารณาร่างพระราชบัญญัติองค์กรจัดสรรคลื่นความถี่ กสทช.ว่าด้วยกระบวนการแต่งตั้งเป็นกรรมการ กสทช.
ครม. เตรียมพิจารณาร่างพระราชบัญญัติองค์กรจัดสรรคลื่นความถี่ กสทช.ว่าด้วยกระบวนการแต่งตั้งเป็นกรรมการ กสทช.การประชุมคณะรัฐมนตรีวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม จะพิจารณาร่างพะราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์และกิจการโทรคมนาคม ว่าด้วยกระบวนการสรรหาและคัดเลือกบุคคลเพื่อแต่งตั้งเป็นกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ร่างกฎกระทรวงกำหนดมาตรฐานในการบริหาร จัดการและดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับการจัดให้มีการตรวจสุขภาพลูกจ้างที่ทำงานเกี่ยวกับปัจจัยเสี่ยง  ร่างกฎหมายลำดับรองซึ่งออกตามความในพระราชบัญญัติทรัพยากรน้ำ พ.ศ. 2561 รวม 11 ฉบับ  ร่างกฎกระทรวงแบ่งส่วนราชการ เป็นกองบังคับการหรือส่วนราชการอย่างอื่นในสำนักงานตำรวจแห่งชาติ ว่าด้วยการจัดตั้งและกำหนดอำนาจหน้าที่ วิทยาลัยแพทยศาสตร์สังกัดโรงพยาบาลตำรวจ สำนักงานตำรวจแห่งชาติ  ร่างระเบียบว่าด้วยเบี้ยประชุมและประโยชน์ตอบแทนอย่างอื่นของคณะกรรมการส่งเสริมและสนับสนุนการมีส่วนร่วมของประชาชนในการต่อต้านการทุจริต ซึ่งเสนอโดย สำนักงาน ป.ป.ช.และกระทรวงพลังงาน เสนอโครงการโรงไฟฟ้าพลังงานแสงอาทิตย์ทุ่นลอยน้ำร่วมกับโรงไฟฟ้าพลังน้ำ เขื่อนสิรินธรกระทรวงการต่างประเทศ ขอความเห็นชอบต่อเอกสารที่จะมีการลงนาม หรือรับรองในการประชุมสุดยอดอาเขียนครั้งที่ 35 และการประชุมสุดยอดที่เกี่ยวข้องกระทรวงพาณิชย์ ขอความเห็นชอบร่างแถลงการณ์ร่วมของการประชุมผู้นำ RCEP ครั้งที่ 3 ในช่วงการประชุมสุดยอดอาเซียน ครั้งที่ 35 กระทรวงทรัพยากรธรรมชาติและสิ่งแวดล้อม ขอความเห็นชอบรับรองร่างปฏิญญาความร่วมมือด้านการป่าไม้เพื่อความผาสุกและความเจริญมั่งคั่งสำนักงานสภาเกษตรกรแห่งชาติ เสนอขออนุมัติใช้งบกลางรายการเงินสำรองจ่าย กรณีฉุกเฉินหรือจำเป็น เพื่อเป็นค่าใช้จ่ายไปพลางก่อน ของสำนักงานสภาเกษตรกรแห่งชาติ ในปีงบประมาณ พ.ศ. 2563กระทรวงคมนาคม เสนอร่างพระราชกฤษฎีกากำหนดเขตที่ดินที่จะเวนคืนในพื้นที่บางส่วนในท้องที่เขตลาดกระบัง กรุงเทพมหานคร อำเภอบางพลี จังหวัดสมุทรปราการ อำเภอเมืองฉะเชิงเทรา จังหวัดฉะเชิงเทรา อำเภอเมืองชลบุรี อำเภอศรีราชา อำเภอบางละมุง อำเภอสัตหีบ จังหวัดชลบุรี และอำภอบ้านฉาง จังหวัดระยอง เพื่อดำเนินโครงการรถไฟความเร็วสูงเชื่อมสามสนามบิน